
Број: 05-511-36/2020
Датум: 24.12.2020.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора А.Д. „ВОДОВОД И КОМУНАЛИЈЕ“ Зворник, за издавање еколошке дозволе за објекат за раздвајање отпада – помоћни објекат у склопу комплекса А.Д. „ВОДОВОД И КОМУНАЛИЈЕ“ Зворник, које се налази у насељу Каракај бр. 164/А, град Зворник, од 03.11.2020.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору А.Д. „ВОДОВОД И КОМУНАЛИЈЕ“ Зворник, ЕКОЛОШКА ДОЗВОЛА за објекат за раздвајање отпада – помоћни објекат у склопу комплекса А.Д. „ВОДОВОД И КОМУНАЛИЈЕ“ Зворник, који се налази у насељу Каракај бр. 164/А, град Зворник, на грађевинској парцели означеној као к.п. број: 5306/4 К.О. Зворник.
2. Опис активности и постројења за које се издаје еколошка дозвола:
Објекат за раздвајање отпада је сталног карактера, спратности Пр + 0, основа је правоугаоног облика, димензија: 10,50 m х 10,30 m. Приступ објекту је са магистралног пута Зворник – Бијељина.
Дјелатност предметног круга базира се на томе што радници комуналног предузећа као и физичка и правна лица довозе и одлажу разне врсте отпада који након тога радници комуналног предузећа раздвајају, класирају и складиште на намјенски за то предвиђено мјесто. Технолошки процес се састоји из сљедећих радних фаза:
· пријем различитих врста отпада, вагање, селекција (папир, PVC) 

· одвајање неметалних дијелова отпада (пластика, папир и картон и сл.) 

· сортирање отпада, по врсти материјала и према опасности, 

· раздвајање и селективно раздвајање, 

· пресовање и паковање 

· откуп и привремено складиштење отпадних врста отпада која настају демонтажом других врста отпада а које нису предмет рада у предметном кругу 

· испорука и продаја унапријед познатим купцима. 

Врсте отпада са припадајућим каталошким шифрама са којима ће се манипулисати у предметном кругу дате су у сљедећој табели. 

	03 
	ОТПАДИ ОД ПРЕРАДЕ ДРВЕТА И ПРОИЗВОДЊЕ ПАПИРА, КАРТОНА, ПУЛПЕ, ПАНЕЛА И НАМЈЕШТАЈА 

	03 03 08 
	Отпади од сортирања папира и картона намјењених рециклажи 

	07 
	ОТПАДИ ОД ОРГАНСКИХ ХЕМИЈСКИХ ПРОЦЕСА 

	07 02 
	Отпади од производње, формулације, снабдјевања и употреба пластике 

	07 03 13 
	Отпадна пластика 

	15 
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАНјЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО 

	15 01 
	Амбалажа (уклјучујући посебно сакуплјену амбалажу у комуналном отпаду) 

	15 01 01 
	Папирна и картонска амбалажа 

	15 01 02 
	Пластична амбалажа 

	15 01 04 
	Метална амбалажа 

	15 01 05 
	Композитна амбалажа 

	15 01 06 
	Мијешана амбалажа 

	15 02 
	Апсорбенти, филтерски материјали, крпе за брисање и заштитна одјећа 

	20 
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ 

	20 01 
	Одвојено сакуплјене фракције (изузев 15 01) 

	20 01 40 
	Метали 

	20 03 
	Остали комунални отпади 

	20 03 01 
	Мијешани комунални отпад 


Од опреме инвеститор посједује више транспортних средстава за одвоз отпада. У плану је набавка пресе за папир, картон и пластику.

3. Инвеститор А.Д. „ВОДОВОД И КОМУНАЛИЈЕ“ Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примењују најбоље расположиве технике.
· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.
· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
          3.2. Уколико дође до значајнијих промјена у раду предметног објекта, обавјестити Одјељење за стамбено комуналне послове и послове саобраћаја Градске управе Града Зворник и инспектора за екологију.

3.3. Инвеститор А.Д. „ВОДОВОД И КОМУНАЛИЈЕ“ Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.4.  Мјере заштите животне средине током изграње

· Емисију отпадних димних гасова који настају сагорјевањем горива у моторима грађевинских машина, транспортним средствима и механизацији смањити сљедећим активностима: коришћењем технички исправне механизације, редовним одржавањем машина и механизације, коришћењем еколошких прихватљивих горива, спречавањем застоја и блокаде саобраћаја, спречавањем непотребног рада машина, редовним и квалитетним одржавањем механизације...
· У љетном периоду потребно је влажити саобраћајнице како би се извршило обарање прашине на лицу мјеста и спријечило подизање прашине.
· Манипулативне површине и приступне путеве потребно је асфвалтирати.
· У случају транспорта сипког материјала (земље, пијеска, шљунка) мора се обезбједити заштитна церада да се спријечи његово расипање у току транспорта.
· Транспортна средства прије изласка на локални пут се морају ослободити наслага земље и блата са пнеуматика.
· Повећан ниво буке усљед рада машина и активности на изградњи објекта смањити: правилним организовањем градилишта, употребом технички исправне механизације и машина, редовним и квалитетним одржавањем механизације и машина.
· Процуривање нафтних деривата (уља и горива из радне механизације) у земљиште спријечити: употребом технички исправне механизације и машина, редовним и квалитетним одржавањем механизације и машина, забраном држања горива, уља и мазива на предметној локацији, забраном претакања горива и уља и мијењање уља и досипање горива на предметној локацији.
· Отпадне оборинске воде са манипулативних површина пречишћавати у складу са Правилником о условима испуштања отпадних вода у површинске воде („Службени гласник Републике Српске“, број 44/01).
· По просипању уља и мазива санирати терен а отпад одложити као опасни отпад.
· За сав настали отпад поставити контејнере и транспортовати их на одлагалиште.
· Грађевинску механизацију одржавати редовно, препознати потенцијална мјеста цурења и одмах извршити њихову санацију.
· Чврст комунални отпад, укључујући и остатке од исхране радника, папирну, пластичну амбалажу од напитака и прехамбрених производа сакупљати у посебан контејнер, те га празнити у договору са комуналном службом.
· Зауљени и замашћени отпад нафтом и нафтним дериватима (амбалажа од уља, мазива,уљани филтери и филтери горива, замашћене крпе...) сакупљати одвојено и третирати као опасан отпад.
· Земљу од ископа растрести и нивелисати на локацији.
3.5. Мјере заштите животне средине у току употребе погона
3.5.1.    Заштита ваздуха и заштита од буке

· Обавезно бетонирати однодно асфалтирати манипулативне и радне површине као и саобраћајнице како би се олакшало одржавање истих.
· Квасити манипулативни плато у сушном периоду у циљу смањења стварања честица прашине од моторних возила која долазе на локацију.
· Све радне и манипулативне површине потребно је редовно чистити и прати.
· Вршити редовну техничку контролу транспортних и радних средстава у циљу смањења издувних гасова. 

· Обавезно користити нискосумпорна горива, као погонске енергенте, код којих је садржај сумпора испод 1%.
· Редовно одржавати и контролисати исправност вентилационог система у објекту. 

· Контејнери за прихват отпада и возила за превоз на комуналну депонију морају бити водонепропусни и да се могу херметички затворити, чиме се спречава цурење и испуштање неугодних мириса из контејнера. 

· У току пријема прикупљених врста отпада, обраде, складиштења и транспорта избјегавати стварање гужве и застоја у предметном кругу.
· Због присуства разних врста и типова машина и транспорних средстава, неопходно је ради заштите ваздуха и смањења нивоа буке, и вибрација проводити редовну техничку контролу састојака издувних гасова мотора транспорних средстава, радних машина и других возила на радилишту, као и њихово редовно одржавање.
· Уређаји, односно машине, које емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа. 

· Да би се ублажио ниво буке која настаје при раду објекта првенствено се морају редовно вршити испитивања опреме и машина и одржавање истих према упутству произвођача.
· У случају повећаног нивоа буке усљед рада опреме на локацији постројења, извршити у складу са техничким могућностима, додатну изолацију извора буке, као и предузети низ других мјера (замјена дијела машина који изазивају буку, ремонт дијела погона и сл). 

· У случају повећаног нивоа вањске буке усљед радних активности у објекту, затварати врата на објекту. 

· Испуњавати услове дефинисане у Уредби о вриједностима квалитета ваздуха („Службени гласник РС“, број: 124/12).
· Адекватном организацијом рада спречити стврање гужве и застоја.
· Да би се смањило присуство прашине и буке извршити озелењавање свих слободних површина зеленим појасом од високе вегетације.
· На граничним рубовима парцела за одлагање отпада извршити уређење и озелењавање слободних површина (травњаци, жбунаста и висока вегетација) у складу са УТУ-Планом просторне организације.
3.5.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, бр.44/01).
· У случају да бетонска површина не буде довољна извршити бетонирање нових површина и исте системом ободних гравитационих канала оивичити а прикупљене воде одводити у сепаратор уља и масти а прељев уводити у јавну канализацију. 

· Обзиром да се локација предметног објекта налази у обухвату уже и шире зоне изворишта Тилић Ада морају бити предвиђене и пимјењене све мјере којима би била отклоњена могућност загађења тла, воде и ваздуха.
· Све воде из олука и површинске воде морају се прикупити и одвести у непропусну канализациону мрежу уз претходни третман пречишћавања.
· Код уређења површина око објекта пројектовати и извести одговарајуће падове за прикупљање површинских водеа, одговарајуће канале или цјевоводе за њихов одвод до пречистача и сепаратора уља и масти који морају бити погодно лоцирани и у којима ће се извршити пречишћавање воде прије упуштања у канализацију.
· Интерне саобраћајнице, манипулативне површине, паркинг и сл. извести од водонепропусног асфалта и бетона.
· Зелене површине прописно одвојити од манипулативних површина одговарајућим ивичњацима како би се спријечило да отпадне воде директно доспију у тло.
· Рубове бетонског платоа оивичити гравитационим ободним каналима, којим ће се воде са предметне површине слијевати преко сливника у сепаратор нафтних деривата а прељев уводити у јавну канализацију воде.
· Прије почетка рада извршити набавку комерцијалног средства за посипање и суво чишћење за случај акцидентних ситуација просипања уља, нафтних деривата, разних емулзија. У случају акцидентних ситуација просипања горива, мазива, уља емулзија и сл. средстава, потребно је одмах извршити посипање средства за чишћење те прикупљање и санацију површине на којој се десило пролијевање. Ова средства врло негативно утичу на земљиште и имају кумулативно дејство, те је у свим приликама обавезно водити рачуна да се не деси пролијевање и контакт са земљиштем. Контаминирани садржај одлагати у намјенско означено затворено метално буре.
· Изградити сепаратор нафтних деривата. Обучен радник мора редовно контролисати, одржавати и чисти сепаратор уља и масти. Издвојени отпадни муљ привремено складишти у затворено метално буре док се преузимање, транспорт и депоновање овакве врсте отпада мора врши у сарадњи са овлаштеним предузећем. 

· Оборинске воде са паркинг и манипулативних површина системом сливника и решетки уводити у сепаратор уља и масти а прељев у јавну канализацију.
· Манипулативни плато је потребно одржавати у што чистијем стању тј. редовно га одржавати како не би дошло до додатних загађења вода које се одводе са ових површина. 

· У крајњи реципијент се могу упустити само истретиране отпадне воде (без присуства других честица), а у складу са Правилником о условима испуштања отпадних вода у јавну канализацију.
· Манипулацију и привремено складиштење опасних врстама отпада вршити искључиво на бетонираном платоу. 

· Строго је забрањено вршити било какво неправилно одлагања откупљених, прерађених или продукованих врста отпада осим на за то унапријед дефинисана мјеста, посуде, контејнере, танкване или шљунчане површине за неопасан отпад. 

· За продуковани опасан отпад који настаје радом предметног објекта а који није могуће даље употријебити (науљене крпе, пуцвала, рукавице, заштитна одјеће, контаминирани пијесак) поставити метално буре, запремине 200 л. Склопити Уговор о одвозу ове врсте отпада са фирмом овлаштеном за управљање опасним врстама отпада које је овлаштено за третман опасног отпада према Правилнику о условима за пренос обавеза управљања отпадом са произвођача и продавача на одговорно лице система за прикупљање отпада и има дозволу издату од стране Министарства за просторно уређење, грађевинарство и екологију РС за управљање оваквих врста отпада. 

· По доношењу Плана управљања отпадом започети са вођењем евиденције о продукованим врстама отпада а које нису предмет дјелатности рада. 

· Приликом откупа и прераде секундарних сировина које по каталогу отпада не спадају у опасан отпад тежити ка минимизирању отпада и исте селективно раздвајати на шљунчане површине. Приликом утовара у намјенска возила обезбједити ниво сигурности за прихват и транспорт секундарних сировина. Уколико је потребно терет додатно осигурати, сајлама, церадом и сл. 

3.5.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Вршити селективно раздвајање отпада по врстама и за то обезбједити одговарајуће канте које морају бити водонепропусне и на наткривеној површини до момента преузимања од стране комуналне службе.
· Прије одлагања амбалажу контаминирану опасним супстанцама што више испразнити од производа, не испуштати производе у земљиште или површинске водотокове.
· Метални отпад селективно одлагати у пластичне посуде, те садржај истих спремати у намјенски метални контејнер. Након сакупљања довољне количине исти продавати као секундарну сировину овлаштеном предузећу са којим постоји уговор о пословно-техничкој сарадњи.
· Замашћене и зауљене крпе и пуцвалу, контаминирани апсорбент, одлагати у посебно метално буре, одвојено од комуналног отпада. Исто предавати овлаштеној организацији. 

· Употребљено минерално уље за подмазивање машина и опреме одлагати у намјенске пластичне спремнике, те исте одлагати на металну површину у магацину. Након пуњења одређене количине, исте предати овлаштеној организацији за такву врсту отпада. 

· Искориштене батерије из канцеларије одлагати у намјенску, пластичну кантицу, те садржај исте предавати овлаштеној организацији за третман ове врсте отпада. 

· Комунални отпад, одлагати у намјенске канте за отпад у производном објекту. Садржај истих празнити од стране овлаштеног комуналног предузећа. 

· Чишћење садржаја сепаратора вршити у сарадњи са овлаштеним оператером минимално два пута годишње.
· Водити евиденцију продукованих врста отпада на локацији. 

· Спријечити неконтролисано расипање отпада. 

· Не дозволити мијешање опасног са неопасном врстом отпада. 

· Све канте/контејнери/бурад за привремено одлагање разних врста отпада на локацији морају бити јасно означени типом и нивоом опасности. 

· Поштовати мјере и активности из Плана управлјања отпадом. 

· Адекватном организацијом процеса рада спријечити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18  и 70/20).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13, 106/15, 16/18 и 70/20).
У сљедећој табели је дат приказ мјера за складиштење отпада, начин третмана и начин одлагања отпада.

	ОТПАД
	НАЧИН
СКЛАДИШТЕЊА
	НАЧИН ТРЕТМАНА
	НАЧИН ОДЛАГАЊА

	Комунални отпад
	      Контејнер
	Привремено депоновање унутар круга на тачно дефинисаној локацији
	- метални контејнер на локацији;

- одвоз и депоновање

	ПЕТ амбалажа
	Унутар круга на тачно дефинисаној локацији
	пресовање
	- продаја и одвози од стране овлаштеног предузећа према уговору


	Папирна амбалажа
	Унутар круга на тачно дефинисаној локацији
	пресовање
	- продаја и одвози од стране овлаштеног предузећа према уговору

	Дрвена амбалажа
	Унутар круга на тачно дефинисаној локацији
	Привремено депоновање унутар круга на тачно дефинисаној локацији
	-продаја и одвози од стране овлаштеног предузећа према уговору

	Контаминирани апсорбенс
	Намјенско затворено метално буре
	-
	По настајању ангажовати овлаштену организацију за преузимање ове врсте отпада

	Метална амбалажа
	Унутар круга на тачно дефинисаној локацији
	Привремено депоновање унутар круга на тачно дефинисаној локацији
	- продаја и одвози од стране овлаштеног предузећа према уговору

	Муљеви из сепаратора
	Намјенско затворено метално буре
	-
	По настајању ангажовати овлаштену организацију за преузимање


3.5.4. Инвеститор, А.Д. „ВОДОВОД И КОМУНАЛИЈЕ“ Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
         3.6.   Мјере након затварања постројења
Предузети неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратило у задовољавајуће стање, што значи да су испуњени сви стандарди квалитета животне средине који су бити за локацију пословног објекта, нарочито оних који се тичу заштите земљишта и воде. У случају евентуалног затварања предметних објеката потребно је извршити пражњење и збрињавање чврстог отпада са локације у сарадњи са овлаштеним организацијама те демонтажу и уклањање инсталиране опреме са локације. 

4. Приликом рада постројења несмију се прекорачити граничне вредности за загађујуће материје и то:

4.1. Вриједности квалитета ваздуха – измерене вриједности квалитета ваздуха са локације предметног погона морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12). 
4.2. Бука ван локације предметног постројења несме да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89).
	Подручје

(зона)
	Намена подручја
	Еквивалентни нивои

(Leq)
	Вршни нивои

	
	
	Дан     ноћ
	L10       L1

	I
	Болничко, љечилишно
	45        40
	55        60

	II
	Туристичко, рекреацијско, опоравишно
	50        40  
	60        65

	III
	Чисто стамбено, васпитно-образовне и здравствене институције, јавне зелене и рекреационе површине
	55        45
	65        75

	IV
	Трговачко, пословно-стамбено уз саобраћајне коридоре, складишта без тешког транспорта
	60        50
	70        75

	V
	Пословно, управно, трговачко, занатско, сервисно (комунални сервис)
	65        60
	75        80

	VI
	Индустријско, складишно, сервисно и саобраћајно
	70        70
	80        85


4.3.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник РС“, број: 44/01). 
          4.4.  Анализу земљишта је потребно урадити у случају акцидентних ситуација просипања уља и мазива, или осталих опасних материја, односно по налогу инспектора. 
5. Мониторинг
5.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).

         5.2.   Мониторинг ваздуха

Мониторинг квалитета ваздуха вршити једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).
5.3.   Мониторинг  воде 

Квалитативни мониторинг отпадних вода вршити два пута годишње, у свим годинама важења еколошке дозволе. Резултати мјерења морају бити у складу са Правилником о условима за испуштање отпадних вода у јавну канализацију („Службени гласник РС“, број: 44/01).

5.4.  Мониторинг земљишта 

Мониторинг земљишта вршити само у случају акцидентних ситуација или по налогу надлежног еколошког инспектора усљед притужби грађана.
5.5. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Градске управе. 

6.  Чланом 102. Закона о заштити животне средине ("Службени гласник РС", број: 71/12, 79/15 и 70/20) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача ("Службени гласник РС", број 92/07) и о томе обавјести надлежне органе у Градској управи Града Зворник.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања.  

7. Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8. Саставни дио овог рјешења су Докази уз захтјев за издавање еколошке дозволе израђени од овлашћене институције „В&З-ЗАШТИТА“ д.о.о. Бања Лука.
9.   Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). Након истека овог рока надлежни орган ће извршити ревизију овог рјешења на захтјев странке.
О Б Р А З Л О Ж Е Њ Е

         Инвеститор, А.Д. „ВОДОВОД И КОМУНАЛИЈЕ“ Зворник, дана 03.11.2020.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат за раздвајање отпада – помоћни објекат у склопу комплекса А.Д. „ВОДОВОД И КОМУНАЛИЈЕ“ Зворник, који се налази у насељу Каракај бр. 164/А, град Зворник, на грађевинској парцели означеној као к.п. број: 5306/4 К.О. Зворник.
         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука, која поседује лиценцу за обављање дјелатности из области заштите животне средине, број: 5-Е/05 од 27.09.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број радног налога: 600-639/20 од октобра 2020.год., приложио:
· Рјешење о регистрацији, Окружни привредни суд у Бијељини, број: 059-0-Reg-17-000 926 од 18.09.2017. год.
· Увјерење о регистрацији, Пореска управа ПЈ Зворник, број: 06/01.06/0801-455.1-1-3486/2017 од 17.10.2017.год. 
· Локацијске услове, Одјељење за просторно уређење Градске управе Града Зворник, број: 04-364-133/2020 од 31.08.2020.год.
· Измјену локацијских услова, Одјељење за просторно уређење Градске управе Града Зворник, број: 04-364-133/2020 од 28.09.2020.год.

· Ситуационо – локациона слица

· Копија катастарског плана

· Извод из урбанистичког плана.

          При изради Доказа узето је у обзир да се предметна локација (парцела к.ч. број: 5306/4 КО Зворник) налази се у насељу Каракај и у саставу је постојећег пословног комплекса фирме А.Д. „ВОДОВОД И КОМУНАЛИЈЕ“ Зворник. Локација планиране изградње налази се у обухвату уже и шире заштитне зоне изворишта Тилић Ада. У склопу наведених зона, дозвољена је изградња мањих погона који не употребљавају нити производе опасне материјале а које су наведене у Правилнику о условима испуштања отпадних вода у јавну канализацију („Службени гласник Републике Српске“, број: 44/1). У складу са наведеним у изради техничке документације и у извођењу те каснијем кориштењу објекта морају бити предвиђене и примјењене све мјере којима би била отклоњена могућност загађења тла, воде и ваздуха. Све воде из олука и површинске воде са површина око објекта морају се прикупити и одвести у непропусну канализациону мрежу уз претходни третман пречишћавања. У том смислу, код уређења површина око објекта пројектовати и извести одговарајуће падове за прикупљање површинских вода, одговарајуће канале или цјевоводе за њихов одвод до пречистача и сепаратора уља и масти који морају бити погодно лоцирани и у којима ће се извршити пречишћавање вода прије упуштања у канализацију. Воде са површина око објекта, као и отпадне воде из објекта не смију доспјети директно у тло. Да би се спријечило наведено, неопходно је пројектовати и извести површине око објекта (интерне саобраћајнице, манипулативне површине, паркинге и сл.) од савремених застора – водонепропусан бетон или асфалт. Зелене површине прописно одвојити од манипулативних површина одговарајућим ивичњацима како би се спријечило да отпадне воде директно доспију у тло (спријечити отицање воде на зелене површине извођењем одговарајућих падова и сливника на бетонским и асфалтним површинама којима ће се вода прикупити и одвести до пречистача или сепаратора па тек потом до непропусне канализације).
        Такође у Доказима се наводи да се дјелатност предметног круга базира се на томе што радници комуналног предузећа, као и физичка и правна лица, довозе и одлажу разне врсте отпада који након тога радници комуналног предузећа раздвајају, класирају и складиште на намјенски за то предвиђено мјесто. 
У оквиру третираног процеса прикупљања, раздвајања и складиштења секундарних сировина, предвиђено је неколико радних фаза: 

· пријем различитих врста отпада, вагање, селекција (папир, ПВЦ) 

· одвајање неметалних дијелова отпада (пластика, папир и картон и сл.), 

· сортирање отпада, по врсти материјала и према опасности, 

· раздвајање и селективно раздвајање, 

· пресовање и паковање 

· откуп и привремено складиштење отпадних врста отпада која настају демонтажом других врста отпада а које нису предмет рада у предметном кругу 

· испорука и продаја унапријед познатим купцима. 

Врсте отпада са припадајућим каталошким шифрама са којима ће се манипулисати у предметном кругу дате су у сљедећој табели. 
	03 
	ОТПАДИ ОД ПРЕРАДЕ ДРВЕТА И ПРОИЗВОДЊЕ ПАПИРА, КАРТОНА, ПУЛПЕ, ПАНЕЛА И НАМЈЕШТАЈА 

	03 03 08 
	Отпади од сортирања папира и картона намјењених рециклажи 

	07 
	ОТПАДИ ОД ОРГАНСКИХ ХЕМИЈСКИХ ПРОЦЕСА 

	07 02 
	Отпади од производње, формулације, снабдјевања и употреба пластике 

	07 03 13 
	Отпадна пластика 

	15 
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАНјЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО 

	15 01 
	Амбалажа (уклјучујући посебно сакуплјену амбалажу у комуналном отпаду) 

	15 01 01 
	Папирна и картонска амбалажа 

	15 01 02 
	Пластична амбалажа 

	15 01 04 
	Метална амбалажа 

	15 01 05 
	Композитна амбалажа 

	15 01 06 
	Мијешана амбалажа 

	15 02 
	Апсорбенти, филтерски материјали, крпе за брисање и заштитна одјећа 

	20 
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ 

	20 01 
	Одвојено сакуплјене фракције (изузев 15 01) 

	20 01 40 
	Метали 

	20 03 
	Остали комунални отпади 

	20 03 01 
	Мијешани комунални отпад 


          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној табли Градске управе Града Зворника у периоду 04.11.- 04.12.2020. год. У Законом предвиђеном року од 30 дана  није изјављена ниједна примједба.
          Одговорно лице предметног објекта обавезно је да редовно извјештава еколошког инспектора Градске управе о извршеном мониторингу, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавјестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17 ).
Одговорно лице предметног објекта дужно је доставити извјештај о постројењима/загађивачима органу Градске управе надлежном за послове заштите животне средине, сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07).
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13).
         Обрадила
      Сања Бјековић
Доставити :                                                                                         НАЧЕЛНИК  ОДЈЕЉЕЊА

- подносиоцу захтјева                                                          
- еколошком инспектору




          Бранко Јашић, дипл.инж.
- архиви

- евиденцији

